|  |
| --- |
| **Nyt ansigt i Center for Ledelse og Strategi**Erik Meistrup-Larsen er pr. 1/8 ansat som vores nye chefjurist. Erik er en erfaren herre med tyve års erfaring som sagsbehandler og leder i staten og flere kommuner med speciale i offentligretlige forhold. Herunder cirka 10 års erfaring med faglig ledelse som chefjurist i centraladministrationen og 2 byrådssekretariater.Blandt kommunerne Erik har arbejdet i er: Tårnby, Gribskov, Odsherred og Holbæk. Her har han haft det faglige ansvar, og er fortrolig med en række forskellige kommunale forretningsområder. Bl.a. (klage-) sagsbehandling af fagligt tunge sager. Erik kommer nu fra en stilling som chefjurist i Rigsarkivet, hvor han også har varetaget det faglige ledelsesansvar, hvor opgaverne har været koncentreret om forvaltningsret, datasikkerhed og arkivloven.Med mere end 20 års praktisk erfaring kan vi glæde os til en ny kollega med kvalificeret indsigt i mange forskellige offentligretlige sagsområder, og han vil derfor hurtigt kunne udfylde stillingens kernefunktioner.Tag godt imod Erik – vi glæder os til, at han bliver en ny medspiller på vores hold. |
| **Tale er sølv, begrænset kommunikation er guld** **Hvor mange detaljer må en arbejdsgiver videreformidle om baggrunden for afskedigelse til de øvrige ansatte?**Hvor mange detaljer må en arbejdsgiver videreformidle om baggrunden for afskedigelse af en medarbejder til de øvrige ansatte på arbejdspladsen? Det skulle landsretten tage stilling til i en sag, hvor en afskediget medarbejder mente, at indholdet af en fælles mail om hendes afskedigelse udgjorde et brud på forvaltningsloven og persondataloven.Kort efter afskedigelsen sendte lederen en mail rundt til de øvrige medarbejdere med en orientering om, hvorfor den pågældende medarbejder var blevet afskediget. Bl.a. oplyste lederen, at den pågældende medarbejder, ikke havde løst sine opgaver på tilfredsstillende vis, og at medarbejderen trods hjælp fra ledelsen og kolleger ikke havde formået at løfte opgaven.Landsretten fandt, at oplysninger om baggrunden for afskedigelse af medarbejderen var fortrolige oplysninger i forvaltningslovens forstand, idet sådanne oplysninger burde kunne unddrages fra andres kendskab. Man fandt også, at selvom arbejdspladsen har en berettiget interesse i at informere de øvrige medarbejdere om fratrædelsen, at det ikke er nødvendigt med så detaljerede oplysninger om begrundelsen. I en afskedigelsessag vil der være et særligt hensyn at tage til den afskedigede medarbejder. Læs artikler her: <https://norrbomvinding.com/da/viden/nyheder/tale-er-soelv-begraenset-kommunikation-er-guld/> |

|  |
| --- |
| **Trivselspulje på 700,- kr. pr. medarbejder.**Medarbejderne i Ishøj Kommune har i det seneste år ydet en ekstraordinær indsats.En stor del af medarbejderne har stået i frontlinjen for at løse opgaver på sundheds- og velfærdsområdet og i andre kritiske funktioner. Andre har i længere perioder arbejdet på ny måde hjemmefra.Økonomi- og planudvalget har derfor bevilliget en pulje på 700,-kr. pr. medarbejder, som kan bruges til at skabe faglig udvikling og trivsel på de enkelte arbejdspladser.Pengene skal søges senest den 31. oktober via ansøgningsskemaet, der er sendt ud. 200-kroneseddel | lex.dk – Den Store Danske  |